Ńdɔ mǎn bəzimbi m̀bɔ́g á ngāyalan nâ: “Bod bəziŋ bə́ nɔ̄ŋɔ́ bikabilí bítán yā bí və̄ lígi, lâyǐ fə tóban ai bɔ́ anə́ ébá bə́sə bəvɔ́g yā bə́ ngáman wú, bǐ lom bɔ́, eyɔ̌ŋ tē báyi yén !” 14Ńdɔ̄ bə́ ngátɔ́i bikálíg bítá bíbɛ̄, ǹkúkúmá á lōmó bɔ̄ nə́ bə́ toŋ ǹsámbá bítá Araméan, nyé nâ: “Kaŋán, mǐ kə yén !” 15Ńdɔ̄ bə́ ngákə̄ bâtoŋ bɔ́ á kələ kwí á Yórdan a təm nâ zěn ésə e ńtɔ̄á ńdzyēán ai biyé ai byə́m Araméan bə́ lígī éyɔŋ bə́ túbu mim̀bíl. Ńdɔ bəlóman bə́ ngádúgan, bə́ ngakad ǹkúkúmá fwé. 16Ńdɔ bod bə́ ngákwí átān, bə́ ngasa miǹkán mí Araméan. Evəga óvug é ngakuan síkel m̀bɔg ai bivəga bí fón bíbɛ̄ síkel m̀bɔ́g anə́ Ńtondôbə a ngádzo. 17Ńdɔ ǹkúkúmá á ngātɔ́b ńdzóe bəzimbi yǎ á ngābə́ yə̄gə̄ á wɔ́ naa á kála ongóla; ńdɔ bod bə́ ngákɔɔdɔ nyé ai məkǒl á ḿbɛ̄ óngólā á yób; ńdɔ a ngáwú, ḿból mod Zambá á ngādzó éyɔŋ ǹkúkúmá á ngāzu ábə̄ nyé. 18Amú éyɔŋ mod Zambá á ngādzó ai ǹkúkúmā nâ: “Bivəga bí fón bíbɛ̄ byâyi kuan síkel m̀bɔ́g, ai evəga ńtəgán óvug síkel ḿbɔ̄g, ákyāí ábǒg dī okídí á ḿbɛ̄ óngólā yā Samaría. 19Ńdɔ ǹdzóe bəzimbi te a ngáyalan mod Zambá nâ: “Tɔ Ǹtondôbə émēn a túb bə̄wúndi á yób, yə dzǎm tē lə́ bɔ̄bán ?” Ńdɔ a ngádzó nâ: “Wayi dɔ́ yén ai mís móé wǎmēn, hədá təge dí dzóm yā étēde.” 20Ńdɔ̄ lə́ ngákwí nyē nálā amú bod bə́ ngákɔɔdɔ nyé á ḿbɛ̄ óngólā á yób ńdɔ a ngáwú.